Lea Mäkipää

Lea Kaarina Mäkipää (s. 6. toukokuuta 1947 Kihniö) on suomalainen poliitikko. Hän toimi kansanedustajana vuosina 1983–1995 ja 2011–2019 sekä Suomen maaseudun puolueen varapuheenjohtajana vuosina 1985–1990.

Kun SMP:n alun perin seitsemänhenkinen eduskuntaryhmä hajosi vaalikauden 1991−1995 aikana useaan keskenään kilpailleeseen ryhmittymään, viimeisiksi SMP:n kansanedustajiksi jäivät Lea Mäkipää, Marita Jurva ja Raimo Vistbacka. Mäkipää ja Jurva putosivat eduskunnasta vuoden 1995 vaaleissa.

Mäkipää on ollut Kihniön kunnanvaltuuston puheenjohtaja. Vuosina 2016–2019 Mäkipää oli Yleisradion hallintoneuvoston jäsen.

Kesäkuussa 2017 Mäkipää siirtyi Perussuomalaisista irtautuneen Sinisen tulevaisuuden jäseneksi.

Vaalimenestys 
Mäkipää kuului Kihniön kunnanvaltuustoon vuosina 1981–2021. Hän edusti aluksi SMP:tä ja sittemmin perussuomalaisia. Vuoden 2021 vaaleissa hän ei enää asettunut ehdolle. Kansanedustajana Mäkipää toimi vuosina 1983–1995 ja uudestaan vuosina 2011–2019. Vuoden 2011 vaaleissa hän sai 23:nneksi eniten ääniä koko Suomessa. Vuoteen 2015 mennessä hän oli kuitenkin menettänyt kolmanneksen kannatuksestaan eikä asettunut enää ehdolle vuoden 2019 eduskuntavaaleissa.

Lähteet

Aiheesta muualla 
 

Kansanedustajat
Kihniön kunnanvaltuutetut
Perussuomalaiset poliitikot
Suomen maaseudun puolueen poliitikot
Korjausliikkeen poliitikot
Turun läänin pohjoinen vaalipiiri
Pirkanmaan vaalipiiri
Vuonna 1947 syntyneet
Elävät henkilöt